Kjartan og Gísli heiðraðir á herrakvöldi F.v. Guðjón , Kjartan , Gísli G og Gísli E. Á Herrakvöldinu ÍA sem fram fór síðasta föstudagskvöld voru þeir Kjartan S. Finnsson og Gísli Einarsson heiðraðir sérstaklega fyrir framlag þeirra í þágu Knattspyrnufélags ÍA . Gefum Gísla Gíslasyni formanni knattspyrnufélags ÍA orðið : “ Gísli Einarsson hefur í gegnum árin ævinlega verið fús til þess að leggja félaginu lið á viðburðum þess og nánast verið fastagestur á herrakvöldum félagsins . Kjartan S. Finnsson þekkja allir stuðningsmenn KFÍA , en hann hefur á liðnum áratugum fylgt ÍA liðinu hvort heldur er innanlands eða utan . Kjartan er fyrirmyndar stuðningsmaður félagsins og ódrepandi í áhuga sínum á knattspyrnu og félaginu . Kjartani kom viðurkenningin nokkuð á óvart , en öðrum sem til þekkja fannst hins vegar tímabært að félagið veiti kappanum lítinn þakklætisvott fyrir stuðninginn . ”